Publication: Magyar Közlöny
Issue: MK-2011-89 (Year: 2011, Number: 89)
Era: contemporary
Section: A csõdeljárásról és a felszámolási eljárásról szóló 1991. évi XLIX. törvény (a továbbiakban: Cstv.) 12. § (1) bekezdése
Paragraph Index: 898

(6) Az állami felszámolót nem kell felvenni a felszámolói névjegyzékbe, de a felszámolónak, a felszámolóbiztosnak, továbbá a 27/C. §-ban meghatározott személyeknek az ott meghatározott adatait és azok változását a felszámolók névjegyzékét vezetõ közigazgatási szerv nyilvántartja. Ezek az adatok közérdekbõl nyilvánosak. Az állami felszámolónak az e törvényben és végrehajtási rendeleteiben meghatározott tevékenységére vonatkozóan a felszámolók névjegyzékét vezetõ közigazgatási szerv hatósági ellenõrzést végez, súlyos vagy ismétlõdõ jogszabálysértés vagy mulasztás esetén az állami felszámolónál kezdeményezi a felszámolóbiztos vagy az állami felszámoló foglalkoztatottjai, vezetõ tisztségviselõi felelõsségre vonását, felmentését, továbbá a felszámolóbiztost 300 000 Ft-ig terjedõ közigazgatási bírsággal sújthatja. A bírság kiszabása során a hatóság figyelembe veszi a mulasztás vagy jogszabálysértés jellegét, súlyosságát, egyszeri vagy ismétlõdõ jellegét.

Source: https://magyarkozlony.hu/hivatalos-lapok/106f02f3f6bcacbd625a0444bce091dcc1d9b2e8/dokumentumok/ade96340bb45b4d768eb4f6b25d28fc45f642dcc/letoltes